ไม่ต้องแซะให้เหนื่อย
เฉลยกันเป็นนัย กับมุก นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. อ้อนคนเมืองจันท์อย่ารักตัวเองแค่คนเดียว ให้รักรองนายกฯและรัฐมนตรีคนอื่นด้วย,ต้องอยู่ด้วยกันทั้งหมด ใครต้องออกไปออกมามันวุ่น,คำตอบชัดเจน เป็นภาษาฟุตบอลก็ต่อขาดแบบลูกควบลูกครึ่ง อย่างไรเสีย บิ๊กป้อม พล.อ.ประวิตร วงษ์สุวรรณ รองนายกฯ และ รมว.กลาโหม ก็ไม่มีทางหลุดวงโคจรจากรัฐบาล คสช.,โดนล่อเป้าหนักหนาสาหัสแค่ไหน ก็ยากจะแซะ 3 พี่น้องบูรพาพยัคฆ์ ได้,ถึงตรงนี้ ก็ไม่ต้องเสียเวลาลุ้น ตอกลิ่มให้เหนื่อยแรง เพราะไม่รู้กี่รอบต่อกี่รอบแล้วที่กระแสเขย่า เพื่อหวังแยก 3 พี่น้องต้องฟาวล์ สุดท้ายคำตอบก็ออกมาแบบเก่า,น้องเล็ก พร้อมกอดคอ พี่ใหญ่ ไม่ว่าเป็นหรือตาย,ในเมื่อแบบฟอร์ม อำนาจพิเศษคุมเกมเปลี่ยนผ่านประเทศไทย ถูกออกแบบมาอย่างนี้,ถ้ามี บิ๊กตู่ ก็ต้องมี บิ๊กป้อม ถ้าไม่มี บิ๊กป้อม ก็ไม่มี บิ๊กตู่,ทางเดียวถ้าจะเจาะยางขุมอำนาจ คสช.ได้ นั่นคือต้องโค่นทั้งกระดาน,ตามรูปการณ์ เมื่อคำตอบสถานะของ บิ๊กป้อม ชัดเจน มันก็เป็นอะไรที่คงต้องไหลโดยอัตโนมัติ อาการรุกของฝ่ายต่อต้านคงต้องลามไปเขย่า นายกฯลุงตู่,ยกระดับไล่โละกันทั้งวง เหมาอัปเปหิทั้งรัฐบาล,ตามเงื่อนไขสถานการณ์ที่ตรงกับธงของพรรคเพื่อไทย ลูกข่าย ทักษิณ มาตั้งแต่ต้น,ยิ่งเป็นอะไรที่อ่านไต๋โผล่ชัดๆจากอาการ ผิดคิว ที่นายเรืองไกร ลีกิจวัฒนะ นักร้องอาชีพ มือกฎหมายประจำพรรคเพื่อไทย ยื่นเรื่องให้ พล.อ.ประยุทธ์ตรวจสอบขบวนพาเหรดและการแปรอักษรในงานฟุตบอลประเพณีจุฬาฯ–ธรรมศาสตร์ เข้าข่าย,การชุมนุมทางการเมือง ฝ่าฝืนคำสั่งหัวหน้า คสช.,ตามเหลี่ยมเขี้ยวตั้งใจกดดันปั่นเกมให้ บิ๊กตู่ เผชิญหน้ากับนักศึกษา,หวังเดินหน้าไล่เบิ้ลผู้นำรัฐบาล ในห้วงกระแส ทหารทำอะไรก็ผิด,แต่การณ์กลับพลิกเป็นว่า คนเพื่อไทยตั้งแท่นชงให้รัฐบาล คสช.เล่นงานนักศึกษา ร้อนถึง เสี่ยโอ๊ค พานทองแท้ ชินวัตร ลูกชาย นายใหญ่ ถึงกับออกอาการเม้งแตก,ตอกนายเรืองไกรออกอากาศเลยว่า แบบนี้ไม่โอเค,ร้อนถึง เสี่ยอ้วน ภูมิธรรม เวชยชัย เลขาธิการพรรคเพื่อไทย ต้องทำจดหมายเปิดผนึกอย่างเป็นการเป็นงาน ออกมาย้ำจุดยืนแสดงความชื่นชมนักศึกษาจุฬาฯ–ธรรมศาสตร์ และพรรคเพื่อไทยก็คัดค้านการตั้ง,ข้อกล่าวหาต่อกลุ่มประชาชนที่เรียกร้องประชาธิปไตยและทวงคืนการเลือกตั้ง,เคลียร์กันเหงื่อตก เรืองไกร เกือบทำยุทธศาสตร์พัง,แต่นั่นก็สะท้อนไต๋ชัด กับเกมโหนนักศึกษาปั่นกระแสปัญญาชนประจันหน้ากับทหาร,และก็ยิ่งเด่นชัดกับความพยายาม เขี่ยหัวเชื้อ จุดไฟขบวนการนักศึกษา,แม้แต่ล่าสุด จังหวะบังเอิญเกิดข่าวใหญ่สะท้านสะเทือนป่าทุ่งใหญ่นเรศวร,ตามปรากฏการณ์ที่เจ้าหน้าที่เขตรักษาพันธุ์สัตว์ป่าฯ ได้ทำการจับกุมนักท่องเที่ยวกลุ่มหนึ่งตั้งแคมป์พักในบริเวณจุดห้ามตั้ง ตรวจสอบบริเวณเต็นท์พัก พบซากสัตว์ป่า อาวุธปืนและเครื่องกระสุนจำนวนมาก,โดยพบว่าหนึ่งในกลุ่มนักท่องเที่ยวคือนายเปรมชัย กรรณสูต ประธานบริหารและกรรมการผู้จัดการ บริษัท อิตาเลียนไทย ดีเวลลอปเมนท์ จำกัด (มหาชน),ก็มีขบวนการลากสถานการณ์ไปวนกับกงล้อประวัติศาสตร์อาถรรพณ์ป่าทุ่งใหญ่,อันเป็นที่มาของเหตุการณ์ 14 ตุลาวิปโยค ที่นักศึกษาเปิดโปงขบวนการทรราช พฤติการณ์ลุแก่อำนาจของทหารกับนักธุรกิจใช้เฮลิคอปเตอร์ของกองทัพเข้าไปล่าสัตว์ก่อน ฮ.ตกประจาน,แต่เรื่องของเรื่อง งานนี้โชคดี ไม่มีทหาร คสช.เข้าไปเกี่ยวข้อง,แบบที่มือยุทธศาสตร์ด้านกระแสของรัฐบาลประเมินอย่างมั่นใจว่า ไกลกันมาก โยงกันยาก,ตรงกันข้ามจากที่จะเป็นปมลบกับรัฐบาล สถานการณ์นี้กลับจะเป็นโอกาสบวกแต้มให้ บิ๊กป้อม ที่จะได้โชว์เนื้องานถนัดคือการอนุรักษ์ผืนป่าที่มีโปรไฟล์มาอย่างต่อเนื่องจากป่ารอยต่อภาคตะวันออก,ไม่บอกก็เดาได้ พี่ใหญ่ ใส่เต็มแม็กซ์แน่.,ทีมข่าวการเมือง รายงาน
ประยุทธ์ คนเดียวอยู่ไม่ได้ เฉลยกันเป็นนัย กับมุก นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. อ้อนคนเมืองจันท์อย่ารักตัวเองแค่คนเดียว ให้รักรองนายกฯและรัฐมนตรีคนอื่นด้วย
ประยุทธ์ จันทร์โอชา,ประวิตร วงษ์สุวรรณ,ภาษาฟุตบอล,รัฐบาล,วิเคราะห์การเมือง